Richard Baxter
Store norske leksikon,Religion og filosofi,Religioner og livssyn,Kristendom,Kristne trossamfunn
Richard Baxter var en engelsk prest. Han sluttet seg til puritanerne under Cromwell, og tjente tre år som feltprest. Sykdom tvang ham ut av hæren, og han skrev sin mest berømte bok, The Saints' Everlasting Rest (1650, Guds folks evige sabbatshvile). Boka ble utbredt også i pietismens kjølvann i Norden.
Baxters menighetsarbeid i Kidderminster, med preken, sjelesorg, ungdomsarbeid og kirketukt ble et forbilde, inntil han ble tvunget ut av statskirken gjennom Uniformitetsakten i 1662. I stridens tid ble han den store talsmann for samling om det sentralt kristelige, med ettertrykk på handling, helliggjørelse og personlig inderlighet (Christian Concord 1653, The Reformed Pastor 1656). Toleranseakten 1672 brakte ham tilbake til kirken. Les mer i Store norske leksikon kristendommens historie kristendom